ضیاء محی الدین

ضیاء محی الدین (20 جون 1931ء - 13 فروری 2023ء) ایک پاکستانی اداکار، پروڈیوسر، ڈائریکٹر اور ٹی وی نشریاتی مقرر ہیں جو اپنے سارے کیریئر کے دوران پاکستانی اور برطانوی سینما میں نمودار ہوتے رہے ہیں۔ ضیا محی الدین 13 فروری 2023ء کو 91 برس کی عمر میں انتقال کر گئے۔

پیدائش 
ضیاء محی الدین برطانوی ہند میں لائلپور(حالیہ فیصل آباد، پاکستان) کے شہر میں 20 جون1931ء کو پیدا ہوئے،
ان کے والد خادم محی الدین تدریس کے شعبے سے وابستہ تھے اور انہیں پاکستان کی پہلی فلم تیری یاد کے مصنف اور مکالمہ نگار ہونے کا اعزاز حاصل تھا۔

تعلیم و تربیت
ضیا محی الدین نے 1949ء میں گورنمنٹ کالج لاہور سے گریجویشن کیا اور مزید تعلیم کے حصول کے لیے پہلے آسٹریلیا اور پھر انگلستان چلے گئے جہاں انہوں نے رائل اکیڈمی آف تھیٹر آرٹس سے وابستگی اختیار کی اور صداکاری اور اداکاری کا سلسلہ شروع کیا۔ 1956ء میں وہ پاکستان  لوٹے لیکن جلد ہی ایک اسکالر شپ پر انگلستان واپس چلے گئے جہاں انہوں نے ڈائریکشن کی تربیت حاصل کی ۔

فنی زندگی

1960ء میں میں جب ای ایم فوسٹر کے مشہور ناول اے پیسج ٹو انڈیا کو اسٹیج پر پیش کیا گیا تو ضیا محی الدین نے اس میں ڈاکٹر عزیز کا کردار ادا کرکے شائقین کی توجہ حاصل کر لی ۔ 1962ء میں انہیں فلم لارنس آف عربیا میں کام کرنے کا موقع ملا تو انھوں نے اس فلم میں بھی ایک یادگار کردار ادا کیا۔ بعد ازاں انہوں نے تھیٹر کے کئی ڈراموں اور ہالی وڈ کی کئی فلموں میں کردار ادا کیے۔
1970ء میں ضیا محی الدین پاکستان آئے جہاں انھوں نے پاکستان ٹیلی وژن کے لیے ضیا محی الدین شو کے نام سے ایک اسٹیج پروگرام کی میزبانی کی۔ اس اسٹیج پروگرام نے مقبولیت کے نئے ریکارڈ قائم کیے۔
ضیا محی الدین نے ایک پاکستانی ’’مجرم کون‘‘ میں بھی مرکزی کردار ادا کیا لیکن وہ اس میدان میں کامیاب نہ ہوسکے ۔ پاکستان پیپلز پارٹی کی حکومت کے دوران انہیں پی آئی ائے آرٹس اکیڈمی کا ڈائرکٹر مقرر کیا گیا ۔ اسی دوران انہوں نے نامور رقاصہ ناہید صدیقی سے شادی کر لی۔
ضیا محی الدین نے پاکستان ٹیلی وژن سے جو پروگرام پیش کیے ان میں پائل، چچا چھکن، ضیا کے ساتھ اور جو جانے وہ جیتے کے نام سر فہرست ہیں ۔ وہ اپنی خوب صورت آواز میں اردو ادب کے فن پارے اپنی خوب صورت آواز میں پیش کرنے میں بھی اختصاص رکھتے ہیں 2004ء میں انہیں کراچی میں نیشنل اکیڈمی آف پرفارمنگ آرٹس کا ڈائرکٹر مقرر کیا گیا۔

اعزازات
2012ء کو ہلال امتیاز اور ستمبر 2021ء کو صدر ایمریٹس کا اعزاز دیا گیا۔

وفات
13 فروری 2023ء کو کراچی میں 91 برس کی عمر میں معدہ میں تکلیف اور بخار کے باعث  وفات پا گئے ۔

بیرونی روابط 
 ، Filmography of Zia Mohyeddin on IMDb website, Retrieved 21 March 2016

1933ء کی پیدائشیں
برطانوی مرد اسٹیج اداکار
برطانوی مرد فلمی اداکار
برطانوی مرد ٹیلی ویژن اداکار
برطانوی ڈراما نگار اور ڈراما نویس
بقید حیات شخصیات
پاکستانی مرد اسٹیج اداکار
پاکستانی مرد فلمی اداکار
پاکستانی مرد ٹیلی ویژن اداکار
پاکستانی ڈراما نگار اور ڈراما نویس
پنجابی شخصیات
پی ٹی وی کی شخصیات
رائل اکیڈمی آف ڈرامیٹک آرٹ کے فضلا
ستارۂ امتیاز وصول کنندگان
فیصل آباد کی شخصیات
مملکت متحدہ کو پاکستانی تارکین وطن
مہاجر شخصیات
ہلال امتیاز وصول کنندگان
1931ء کی پیدائشیں
مملکت متحدہ کے وطن گیر شہری
ویکی ڈیٹا سے مطابقت رکھنے والی مختصر تفصیل